Diari Oficial de la Generalitat Valenciana


Sumari del DOGV 4494, del 07-05-2003 (2003/4942)

ORDE de 16 d'abril de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió de subvencions per al desenvolupament d'accions i infraestructures bàsiques en matèria de consum per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4494

Data del DOGV
:   07-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4942


Data del document
:   16-04-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * suport econòmic
    * oficina d'informació
    * protecció del consumidor
    * associació

ORDE de 16 d'abril de 2003, de la Conselleria d'Indústria, Comerç i Energia, per la qual es fan públics les línies de crèdit i l'import global màxim destinat a la concessió de subvencions per al desenvolupament d'accions i infraestructures bàsiques en matèria de consum per a l'exercici 2003. [2003/X4942]
  
Amb data 22 de novembre de 2002 va ser publicada en el Diari Oficial de la Generalitat Valenciana l'Orde de 15 de novembre de 2002 de la Conselleria d'Indústria, Comerç i Energia, per la qual s'establixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2003.
  
Després de la publicació de la Llei de Pressupostos de la Generalitat per a l'actual exercici i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, així com l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Orde de 15 de novembre de 2002, de la Conselleria d'Indústria, Comerç i Energia,
  
ORDENE
  
Article 1
  
Per a l'exercici 2003, i de conformitat amb el que s'ha establit en la Llei 12/2002, de 27 de desembre, de Pressupostos de la Generalitat Valenciana per a l'esmentat exercici, les ajudes establides mitjançant l'Orde de 15 de novembre de 2002, de la Conselleria d'Indústria, Comerç i Energia (DOGV de 22.11.2002), per la qual s'establixen les bases per a la concessió de subvencions per a accions i infraestructures bàsiques en matèria de consum per a l'exercici 2003, es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 443.10, Protecció Consumidors i Qualitat de Béns i Servicis.
  
1) Ajudes a les corporacions locals de la Comunitat Valenciana previstes en el capítol IV de l'orde:
  
- Ajudes per a despeses corrents: línia T0125000 €Suport oficines municipals d'informació al consumidor?. Import global màxim 500.000,00 euros.
  
- Ajudes per a la inversió: línia T0128000 €Creació, instal·lació i equipament OMIC. Import global màxim: 74.458,42 euros.
  
2) Ajudes a federacions i associacions de consumidors previstes en el capítol II de l'orde:
  
- Ajudes per a despeses corrents: línia T0126000 € Suport a federacions i associacions de consumidors?. Import global màxim: 500.199,23 euros.
  
- Ajudes a la inversió: línia T0129000 €Obres i equipament federacions i associacions consumidors?. Import global màxim: 58.000,00 euros.
  
3) Ajudes per a la participació en juntes arbitrals previstes en el capítol III de l'orde. Línia T126000 €Suport a federacions i associacions de consumidors?. Import global màxim: 77.000 euros.
  
Article 2
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana
  
València, 16 d'abril de 2003
  
El conseller d'Indústria, Comerç i Energia,
  
FERNANDO V. CASTELLÓ BORONAT